Document ID: 32008D0988

DECIZIA COMISIEI
din 17 decembrie 2008
de modificare a Deciziei 2008/185/CE cu privire la includerea Țărilor de Jos pe lista statelor membre indemne de boala Aujeszky și a Ungariei pe lista statelor membre în care se aplică un program național aprobat de combatere a acestei boli
[notificată cu numărul C(2008) 8325]
(Text cu relevanță pentru SEE)
(2008/988/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 9 alineatul (2) și articolul 10 alineatul (2),
întrucât:
(1)
Directiva 64/432/CEE stabilește normele aplicabile schimburilor intracomunitare de bovine și porcine. Articolul 9 din directiva menționată prevede criterii pentru aprobarea de programe naționale obligatorii de combatere a anumitor boli contagioase, inclusiv boala Aujeszky. În plus, în conformitate cu articolul 10 din directiva menționată anterior, este necesar să se prezinte documente pentru ca să se aprobe pentru un stat membru sau o regiune din acesta statutul de indemn(ă) de anumite boli contagioase, inclusiv de boala Aujeszky.
(2)
Decizia 2008/185/CE a Comisiei din 21 februarie 2008 privind garanțiile suplimentare în legătură cu boala Aujeszky în schimburile intracomunitare cu porci și criteriile de furnizare a informațiilor despre această boală (2) prevede garanții suplimentare pentru circulația porcilor între statele membre. Garanțiile sunt în funcție de clasificarea statelor membre potrivit statutului lor cu privire la boala respectivă.
(3)
Anexa I la Decizia 2008/185/CE enumeră statele membre sau regiuni din acestea care sunt indemne de boala Aujeszky și în care vaccinarea este interzisă. Anexa II la decizia menționată anterior enumeră statele membre sau regiuni din acestea în care se aplică programe aprobate de combatere a bolii Aujeszky.
(4)
Țările de Jos și Ungaria au transmis Comisiei documente justificative referitoare la statutul lor cu privire la boala Aujeszky. În cele două state membre au fost implementate de câțiva ani programe naționale de combatere a bolii Aujeszky.
(5)
Comisia a examinat documentele prezentate de cele două state membre și a constatat că Țările de Jos respectă articolul 10 alineatul (1) din Directiva 64/432/CEE. În consecință, acest stat membru ar trebui inclus pe lista din anexa I la Decizia 2008/185/CE.
(6)
De asemenea, Comisia a constatat că programul național de combatere a bolii prezentat de Ungaria respectă criteriile prevăzute la articolul 9 alineatul (1) din Directiva 64/432/CEE. În consecință, Ungaria ar trebui inclusă pe lista din anexa II la Decizia 2008/185/CE.
(7)
Prin urmare, Decizia 2008/185/CE ar trebui modificată în consecință.
(8)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexele I și II la Decizia 2008/185/CE se înlocuiesc cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 17 decembrie 2008.

Labels: 0
18
4
6